21. ΑΠΟΦΑΣΙΣ ΥΠΟΥΡΓΩΝ ΣΥΝΤΟΝΙΣΜΟΥ ΚΑΙ ΣΥΓΚΟΙΝΩΝΙΩΝ Αριθ.46 της 22 Φεβρ. /1 Μαρτ. 1977 (ΦΕΚ  Β΄ 157) Περί τιμολογίων παρακτίου επικοινωνίας εξωτερικού. Έχοντες υπ’ όψει: 1.Το άρθρον 47 του Ν.Δ.165/73 «περί Οργανισμού Τηλεπικοινωνιών Ελλάδος». 2.Το άρθρον 44 του Ν.Δ. 175/73 «περί Υπουργικού Συμβουλίου και Υπουργείων». 3.Την υπ’ αριθ. Θ 25360/4352/21.9.76 απόφασιν του Πρωθυπουργού και Υπουργού Συγκοινωνιών «περί μεταβιβάσεως αρμοδιοτήτων». 4.Το υπ’ αριθμ. 215.4/468864/24.12.1976 έγγραφον του ΟΤΕ δια του οποίου γνωστοποιείται απόφασις του Διοικητικού Συμβουλίου του ληφθείσα κατά την υπ’ αριθμ. 1446/9.12.1976 συνεδρίασιν σχετικώς με το αναφερόμενον περιληπτικώς εις το θέμα αντικείμενον, αποφασίζομεν: Εγκρίνομεν την υπό του Διοικητικού Συμβουλίου του ΟΤΕ ληφθείσαν απόφασιν κατά την συνεδρίασιν της 9.12.1976 «περί καθορισμού τελών ραδιοτηλετυπικών Επικοινωνιών μετά πλοίων, ως ακολούθως: 1.Την εφαρμογήν της συστάσεις (RECOMMANDATION) T/TG12 της CEPT αφορώσης εις την αποκατάστασιν και τιμολόγησιν διεθνών τηλετυπικών επικοινωνιών μεταξύ πλοίων και συνδρομητών χρησιμοποιούντων το διεθνές τηλετυπικόν δίκτυον. 2.Την ρύθμισιν ωρισμένων ειδικών θεμάτων, ως κάτωθι: α)Επιτρέπεται η διεξαγωγή μέσω των Ελληνικών Παρακτίων Σταθμών διεθνών τηλετυπικών επικοινωνιών μεταξύ των συνδρομητών TELEX οιασδήποτε χώρας και πλοίων ως και αντιστρόφως (παρ. 1 συστάσεως T/TG12). β)Ως μονάς δια την τιμολόγησιν θεωρείται το πρώτον λεπτόν της ώρας. Η ελάχιστη τιμολογητέα διάρκεια των χειροκινήτων ή ημιαυτομάτως διεξαγωμένων ραδιοτηλετυπικών επικοινωνιών καθορίζεται ίση προς 3΄ λεπτά της ώρας (παρ. 4 συστάσεως T/TG12). Η πέραν των 3΄ λεπτών διάρκεια επικοινωνίας τιμολογείται ανά 1 λεπτόν. γ)Κατά τα λοιπά ισχύουν αι κανονιστικαί διατάξεις αι οποίαι διέπουν τας διεθνείς ραδιοτηλετυπκάς επικοινωνίας. 3.Τον ορισμόν του ανά 1΄ λεπτού τέλους διεθνούς ραδιοτηλετυπικής επικοινωνίας, αναλόγως της περιπτώσεως, βάσει των ως έπεται επί μέρους τελών: α)Τέλος Πλοίου: -Υπό Ελληνικήν σημαίαν 1,30 χρ. φράγκα -Υπό ξένην σημαίαν Το ισχύον δι’ έκαστον πλοίον τέλος. β)Τέλος Παρακτίου Σταθμού: -Ελληνικού Παρακτίου 4,00 χρ. φράγκα -Ξένου Παρακτίου Το καθοριζόμενον τέλος, υπό της χώρας εις την οποίαν ανήκει ο παράκτιος σταθμός. γ)Τέλος χερσαίου τηλετυπικού δικτύου: -Ελληνικού χερσαίου δικτύου 1,00 χρ. φρ. -Διεθνούς χερσαίου δικτύου Το εκάστοτε ισχύον τέλος τηλετυπικής επικοινωνίας μεταξύ Ελλάδος και της χώρας προορισμού ή της χώρας εις την οποίαν ανήκει ο παράκτιος. 4.Την κατάργησιν της παρ. 2 του αποφασιστικού μέρους της υπ’ αριθμ. 202287/30/27.3.70 αποφάσεως του Υπουργού Συγκοινωνιών «περί καθορισμού τελών ραδιοτηλετυπικών επικοινωνιών μετά πλοίων». 5.Την εφαρμογήν της παρούσης από 1.4.1977. Η παρούσα δημοσιευθήτω δια της Εφημερίδος της Κυβερνήσεως. 